Globen

Globen, Ericsson Globe, on areena Tukholmassa Ruotsissa. Se vihittiin käyttöön 19. helmikuuta 1989 ja on maailman suurin pallomainen rakennus. Rakennuksen halkaisija on 110 metriä ja korkeus on 85 metriä, tilavuus on 605 000 kuutiometriä, ja on rakennettu teräksestä, betonista, ja lasista. Rakennelman kantaa 48 taivutettua teräspilaria. Rakennuksen ja ympärillä olevan alueen suunnitteli Berg Arkitektkontor AB. Globen on kansallisareena. Globenissa pidetään paljon urheilu- ja musiikkitapahtumia. Se ei ole enää Djurgården Hockeyn kotiareena, sillä DIF pelaa nykyään vieressä sijaitsevassa Hovetissa.

Suurin käyttöalue sisällä on 45&times;75 metriä 7 000 katsojapaikalla. Jääkiekkokäytössä mahtuu noin 14 000 katsojaa, ja näyttämö show:n yhteydessä on paikka noin 16 000 henkilölle. Katsojaennätys on Bruce Springsteen -konsertista vuodelta 1992, jossa oli 16 337 katsojaa. Paavi Johannes Paavali II vietti messua Globenissa 8. kesäkuuta 1989. Eurovision laulukilpailut järjestettiin Globenissa vuonna 2000.

Ylimpänä rakennuksessa on nelisenkymmentä VIP-aitiota ja ravintola. Sivurakennuksessa Annexet on tilaa pienemmille tapahtumille, sinne mahtuu 600 katsojaa tai 1 500 bankettivierasta.

Suomen jääkiekkomaajoukkue voitti maailmanmestaruuden Ruotsia vastaan pelatussa finaalissa maalein 4-1 vuonna 1995 Globenissa. Jääkiekon maailmanmestaruuskilpailut 2012 järjestettiin Globenissa ja Hartwall Areenalla. Samoin vuoden jääkiekon 2013 MM-kisat.

Globenin metroasema palvelee aluetta.

Näköalagondoli Sky View
Sky View -rata kulkee Globenin ulkopinnalla kaksia vierekkäisiä kiskoja pitkin. Kumpaankin läpinäkyvään, halkaisijaltaan 4,5 metrin lasigondoliin mahtuu kerrallaan 16 henkilöä. Edestakainen matka ylös 130 metrin korkeuteen (meren pinnasta) kestää n. 20 minuuttia. Sky Viewn sisäänkäynti on Arena-aukiolta. Vuonna 2010 valmistuneen radan kustannukset olivat n. 30 miljoona kruunua.

Aiheesta muualla

 * Stockholm Globe Arenas

59.29356°N, 18.08324°W

Ericsson Globe Ericsson Globe Arena Globen Ericsson Globe Ericsson Globe Globen Arena Ericsson Globe 에릭슨 글로브 Ericsson Globe Ericsson Globe Глобен Арена Ericsson Globe Ericsson Globe Ericsson Globe ストックホルム・グローブ・アリーナ Globen Globen Ericsson Globe Ericsson Globe Глобен-Арена Globe Arena Глобен арена Globen Ericsson Globe 球形體育館